Styging van petrolprys ‘kan Cyril-plan laat misluk’ | Netwerk24
’n Paar van Engeland se seëvierende Wêreldbeker-sterre gaan in die komende eendagreeks teen Suid-Afrika, in albei lande se eerste kitswedstryde sedert die toernooi, ruskans kry.
Briesende Switsers val Ibra se standbeeld aan
Vandale in Swede het Donderdag gepoog om ’n nuwe bronsstandbeeld van die ikoniese doelskieter Zlatan Ibrahimovic buite die Malmo-stadion te laat omkantel deur die voete af te saag.
Die departement van minerale bronne en energie het ’n versoek uitgereik vir inligting oor kragopwekkingsopsies vir tussen 2 000 en 3 000 MW.
Deur Hanlie Stadler 27 September 2018 11:16
Die petrolprys styg weens “Suid-Afrika se chaotiese ekonomiese beleid, wat ons weerloos laat teen stygings in internasionale oliepryse”, sê die Outomobiel-Assosiasie (AA).
Dit is die tweede opeenvolgende verklaring waarin die AA die skuld vir die skerp stygings in plaaslike brandstofpryse voor die deur van die regering lê.
Die AA sê nou boonop duurder brandstof is ’n bedreiging vir die stimuluspakket wat pres. Cyril Ramaphosa ’n week gelede uitgereik het.
“Ons verwag dat die styging ’n bykomende R2,5 miljard per maand aan vervoerkoste kan onttrek uit ’n ekonomie wat reeds teen die toue is.
“Die koste van sake doen sal styg en verbruikers se besteebare inkomste gaan krimp. Ons glo nie die ekonomie sal betekenisvol kan groei onder dié omstandighede nie.”
Die verwagte petrolprysstygings vir Oktober gaan die hoogste in jare wees en die AA sê dit gaan “katastrofies” vir padgebruikers wees.
Soos Netwerk24 vroeër Donderdagoggend berig het, gaan 95-oktaan-petrol met nagenoeg R1,01 per liter duurder word en diesel met R1,24 per liter. Die pryse kan nog effens verander – Donderdag is die laaste dag van die oorsigmaand vir Oktober.
Lees ook: Olie dalk voor Kersfees meer as $100 per vat
Die AA sê arm mense, wat paraffien gebruik om kos te maak of vir verhitting, gaan geslaan word met ’n verhoging van nagenoeg R1,05 per liter.
Die aankondiging oor Oktober se pryse word van Vrydag verwag en word op Woensdag 3 Oktober van krag.
Volgens die AA is dit die grootste styging in brandstofpryse gegrond op die rand-dollar-wisselkoers en internasionale oliepryse.
Die prys het wel in April 2015 met meer as R1 per liter gestyg, maar dit was weens skerp stygings in die algemene brandstof- en Padongelukkefondsheffing. Toe het petrol R1,62 per diesel en diesel 1,23 per liter duurder geword.
Meer oor: Aa | Diesel | Sentrale Energiefonds | Stimuluspakket | Petrolprys | Petrol | Brandstofpryse
Stappe kom teen onderwysers wat seksvoorligting weier